Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Israelin sisäpoliittinen tilanne on jälleen kiristymässä, sillä hallituksen
neljä arabikansanedustajaa uhkaavat erota hallituksesta, -
jos heidän vaatimuksiinsa, joka koskee perheuudistusta, ei suostuta.
Kyse on maassa jo pitkään vallinneesta kansalaisuus laista, -
jossa perheuudistus on eräs merkittävä osa.
Toteutuessaan se tarkoittaa Israelin kansalaisuuden myöntämistä -
palestiinalaisille, jotka ovat solmineet avioliiton israelilaisen kanssa.
Useimmissa tapauksissa kyse on maan arabikansalaisista -
mutta hallituksessa pelätään, että se saattaisi avata käsiteltäväksi myös -
sellaisia tapauksia, jotka ovat toteutuneet jo vuosia aikaisemmin.
Tällaisen käytännön seuraukset näkyisivät myös tulevissa vaaleissa -
kaventaen Israelin kansalaisten ja maan arabiväestön välistä eroa, -
ja voisi merkitä kahden valtion mallia kannattavien ryhmien kasvua.
Parlamentin on tarkoitus äänestää lakiehdotuksesta 14. marraskuuta.
Hallitus yritti lykätä äänestystä tuonnemmaksi, -
mutta oppositio ei salli sitä, sillä kaikki pääministeripuolueen -
uskonnolliset parlamentin jäsenet eivät kannata ehdotusta.
Bennett-Lapid hallituksen toimintamahdollisuudet saattavat -
muutoinkin joutua puntariin, sillä vajaan kuukauden kuluttua -
äänestetään budjetista. Sekin saattaa kaataa hallituksen, -
jos arabiedustajien vaatimuksiin ei suostuta.
Israelin hallituksessa on hajontaa myös laajemmin, -
sillä vasemmistopuolueita edustavat kansanedustajat ja ministerit -
ovat tavanneet palestiinalaisia edustavan Mahmoud Abbasin ja -
neuvotelleet hänen kanssaan kahden valtion mallista.
Se on vastoin pääministeri Naftali Bennettiin linjauksia, -
sillä hän on ilmoittanut hyvin julkisesti ja selvästi, -
ettei aio tavata tai keskustella Mahmoud Abbasin kanssa, -
ennen kuin tämä vetää väitettyihin sotarikoksiin liittyvät -
tutkimuspyyntönsä pois ICC:ltä, eli Kansainväliseltä -
Rikostuomioistuimelta, jolla ei ole toimivaltaa Israelissa.
Pääministeripuolue Yaminaan kuuluva sisäministeri Ayelet Shaked -
totesi jyrkästi, ettei hallitus aio neuvotella -
sellaisten henkilöiden kanssa, jotka kieltävät Holokaustin ja -
syyttävät Israelin laillisen hallituksen olevan -
jonkun historiallisen Palestiinan valtion miehittäjä.
Israelin nykyisen hallituksen elinmahdollisuuksia -
kaventaa entisestään maan seuraava mahdollinen pääministeri -
ja sen suurimman puolueen johtaja, ulkoministerinä toimiva Jair Lapid.
Häntä pidetään jo nyt kulissien takana maan oikeana johtajana, -
sillä Naftali Bennettin takana on vain hänen Yamina puolueensa -
viisi kansanedustajaa, Lapidin Yesh Atid puolueen yhdeksäätoista vastaan.
Avatessaan runsas viikko sitten maansa suurlähetystön -
Bahrainin pääkaupungissa Manamassa, -
ulkoministeri Lapid totesi sen lehdistötilaisuudessa, -
että hän kannattaa kahden valtion mallia -
ratkaisemaan palestiinalaisten ja Israelin välistä konfliktia.
"Tänään se ei ehkä ole vielä ajankohtainen asia, -
neuvotteluja toki pitää käydä, mutta kun hänestä tulee pääministeri, -
joka tapahtuu elokuussa 2023, asia otetaan vakavasti esille." hän mainitsi.
Samalla ministeri Lapid ilmoitti toivovansa diplomaattisten suhteiden -
laajenevan koskemaan yhä useampia Israelin naapurivaltioita, -
mutta varoitti myös Iranin muodostamasta uhkatekijästä, -
joka pyrkii vahingoittamaan kaikkia Persianlahden -
ja Lähi-idän valtioiden ja Israelin välisiä suhteita.
Siirrymmekin suoraan Iraniin ja sen uudistuneeseen voima politiikkaan, -
joka koskee muitakin valtioita, kuin Israelia -
ja sen kanssa diplomaattiset suhteet solmineita valtioita.
Kaspianmeren läntinen rantavaltio Azerbaidzhan, -
jolla on ollut perinteisesti hyvät suhteet Israeliin sekä sotilaallisesti -
että kaupallisesti, on joutunut Iranin sotilaallisen voiman näytön kohteeksi.
Aivan lokakuun alussa, Iran, joka sekin on Kaspianmeren rantavaltio, -
järjesti laajamittaisen sotaharjoituksen -
Azerbaidzhanin Kaspianmeren alueen tuntumassa.
Käytössä oli suuri joukko sota-aluksia, tankkeja ja lentokoneita, -
sekä ns. drooneja, joita Iran kävi esittelemässä -
maiden välisen vesialueen tuntumassa -
sekä maiden välisellä pitkällä maarajalla.
Iran syytti avoimesti Azerihallintoa siitä, että se tekee laajaa -
sotilaallista ja tiedusteluyhteistyötä Israelin kanssa, erityisesti myös siitä,
että Azerit ovat sallineet Israelin käyttää lentokenttiään sekä vakoiluun
että sabotaaseihin liittyvissä Iraniin suuntautuneissa iskuissa.
Iranin nykyhallinto liitti näihin syytöksiin myös heidän tärkeimmän, -
ydinohjelmiin liittyvän asiantuntijansa Mohsen Fakhrizadekin salamurhan.
Iran on vakuuttunut sen olleen Israelin ulkomaantiedustelun Mossadin työtä.
Isku tapahtui vuosi sitten marraskuussa, jolloin ydintutkija -
sai surmansa kauko-ohjauksella toimivan konekiväärin luodeista ja -
jossa Mossadin arvelleen käyttäneen yhtenä tukikohtanaan Azerbaidzhania.
Maan presidentti Ilham Alyev ilmaisi syvän huolensa siitä, -
että Iran, ilman todellista syytä ja aihetta, -
käyttää sotilaallisia joukkojaan aivan maiden välisellä rajalla.
"Tällaista ei ole tapahtunut yli kolmeen vuosikymmeneen."
Mainitsi presidentti Alyev.
Syyskuun lopulla pidetyn YK:n yleiskokouksen yhteydessä -
pidettiin jälleen ja tavan mukaan eri valtion päämiesten taholta -
lukuisia ja hyvinkin voimakkaita puheen vuoroja, -
niin paikan päällä kuin etänäkin.
Eräät sellaisista tulivat Iranin taholta, jonka ylin johtaja, -
ajatollah Ali Khamenei, ilmaisi suoraan sen, -
mitä kaikki hänen aikansa presidentit ja hänen edeltäjänsä -
ajatollah Khomeinin taholta on lausuttu.
Hänen mukaansa Israel on tuhottava. "Se on välttämätöntä, -
jotta alueelle syntyisi todellinen ja kestävä rauha." -
totesi ajatollah Khamenein puhemies Lotfollah Dezhkam.
Hänen mukaansa Yhdysvaltojen ylimielinen hallinto pyrkii -
kaikin tavoin siirtämään väistämätöntä tapahtumaa tuonnemmaksi, -
mutta se ei muuta sitä tosiasiaa, että sota Israelia, tai heidän mukaansa -
Sionistista hallintoa vastaan, on jo alkanut.
Muunkinlaisia mielipiteitä on noussut samaan aikaan esille.
Saksassa asuva, Iranin hallituksen teloitusta paennut Sheina Vojoudi, -
kertoi puolestaan, että tosiasiassa Iranin kansa ei ole Israelin vihollinen.
"Meillä on perinteisesti ollut hyvät suhteet Israelin kanssa -
eikä Iranin kansa ei tavoittele Israelin tuhoamista, -
vaan hyvien suhteiden jatkumista.
Maamme todellinen vihollinen on Iranin nykyinen uskonnollinen hallitus,
jonka jatkuvat vihapuheet eivät edusta kansan todellista tahtoa".
Pysymme vielä Iranin ja Yhdysvaltojen asioissa.
Neuvottelut, joiden tavoite on palauttaa Iran takaisin -
niihin asetelmiin, jotka olivat voimassa heinäkuussa 2015, -
ovat käytännössä polkeneet paikallaan jo useiden viikkojen ajan.
Kumpikin osapuoli on lukinnut itsensä niin tiukasti omiin bunkkereihinsa,-
että ilman kasvojen menetystä, niistä on lähes mahdotonta -
ponnistella eteenpäin.
Nyt Iran toi lisäksi omat uudet vaatimuksensa pöydälle, -
ne ovat osittain samoja, jotka ovat olleet esteenä -
todellisen vuoropuhelun jatkamiselle.
Heidän uusin vaatimuksensa Yhdysvalloille on, -
että Bidenin hallitus vapauttaa 10 miljardia dollaria -
Iranille kuuluvia ns. jäädytettyjä varoja.
Vasta kun tämä hyvän tahdon ele on tehty, Iran voi ilmoittaa -
milloin se on valmis palaamaan neuvottelupöytään.
Yhdysvalloille esitys on mahdoton hyväksyä, sillä Joe Biden -
on toistuvasti vakuutellut, että Iranin on ensin luovuttava ydinohjelmastaan,
sallittava IAEA:n tarkastajille vapaa pääsy sinne, -
mihin he haluavatkin päästä tutkimaan ydinohjelmaa.
Lisäksi Iranin on luovuttava ballististen ohjusten ohjelmasta -
sekä uraanin jatkorikastamisesta, jotka kumpikin rikkovat räikeästi -
mainittua JCPOA sopimusta.
Näihin kumpaankaan Iran ei ole suostunut, -
joten mahdollinen seitsemäs neuvottelukierros Itävallan Wienissä, -
on jo, mitä ilmeisimmin, tuomittu jo ennalta epäonnistumaan.
Näin Jerusalem uutiset tällä kertaa. Muistathan edelleen rukoilla -
rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola